হোয়াটস অ্যাপ ব্যবহার করা যাবে বিনামূল্যে - কর্পোরেট
কর্পোরেট
হোয়াটস অ্যাপ ব্যবহার করা যাবে বিনামূল্যে
Arifur Rahman
2 বছর ago
ক্ষুদে বার্তা প্রেরণে বিশ্বের জনপ্রিয় মাধ্যম হোয়াটস অ্যাপের সকল ফিচার ব্যবহার করা যাবে বিনামূল্যে। বছর পেরুতেই আর দিতে হবে না কোন সাবস্ক্রিপশন ফি।
সম্প্রতি সংবাদ সংস্থা রয়টার্স এক প্রতিবেদনে বিশ্বের জনপ্রিয় মেসেজিং সেবা হোয়াটস অ্যাপ এখন পুরোপুরি বিনা মূল্যের সেবা হিসেবে উন্মুক্ত হচ্ছে বলে জানিয়েছে।
হোয়াটস অ্যাপের প্রধান নির্বাহী জান কউম জানিয়েছেন, গ্রাহকদের কাছে ব্যবসায়ীরা যাতে নোটিফিকেশন পাঠাতে পারেন, সে উপায়ে অর্থ আয়ের পরিকল্পনা থেকে গ্রাহকদের জন্য হোয়াটস অ্যাপ ফ্রি করে দেওয়া হচ্ছে।
জান আরও জানিয়েছেন, ব্যবহারকারীদের জন্য এখন থেকে সম্পূর্ণ বিনামূল্যের হয়ে গেল আামাদের পরিসেবা। বছর শেষে এক ডলারের যে চার্জ, তা আর দিতে হবে না। এর বদলে ব্যবসায়ীরা কীভাবে গ্রাহকদের সঙ্গে যোগাযোগ করতে পারেন, সে বিষয়ে পরীক্ষা চালানো হবে।
এতদিন ব্যবহারকারীরা প্রথম বছর বিনামূল্যে হোয়াটস অ্যাপ ব্যবহার করতে পারতেন। কিন্তু এরপর থেকে জনপ্রিয় এই সেবাটি ব্যবহার করতে হলে বছরে ০.৯৯ মার্কিন ডলার ব্যয় করতে হতো।
সাত বছর বয়সী কোম্পানি হোয়াটস অ্যাপকে ২০১৪ সালে এক হাজার ৯২০ কোটি মার্কিন ডলারে কিনে নেয় ফেসবুক। বর্তমানে এই পরিসেবাটি  ব্যবহারকারী ১০০ কোটি।
বর্তমানে রেস্তোরাঁ, এয়ারলাইনস ও ক্রেডিট কার্ড কোম্পানিগুলো যাতে গ্রাহকদের কাছে তাদের বার্তা দিতে পারে, সে বিষয়টি নিয়ে পরীক্ষা করছে হোয়াটসঅ্যাপ।
আরও পড়ুন:
৩১ ডিসেম্বর বন্ধ ছিল হোয়াটসঅ্যাপ
১০০ কোটির পথে হোয়াটসঅ্যাপ
Comments
comments
Categories: সোশ্যাল মিডিয়া
Tags: জনপ্রিয়, জান কউম, নোটিফিকেশন, বিনামূল্যে, হোয়াটস অ্যাপ
Leave a Comment
কর্পোরেট
Powered by WordPress
Back to top